**Penghargaan**

Sebagai pendahuluan, kumpulan ini ingin menyampaikan ribuan terima kasih kepada penyelidik-penyelidik yang telah menerbitkan penulisan mereka ke atas laman sesawang. Penyelidik-penyelidik termasuk tetapi tidak terhad kepada pihak-pihak seperti penulis artikel dan kajian kes, pemberita, dan penganalisis terhadap isu semasa. Pihak-pihak tersebut telah menyumbang secara langsung kepada penulisan ini kerana perkara-perkara yang telah dinyatakan oleh mereka telah menjadi bukti yang mengukuhkan ketepatan dan kesahihan isi karangan. Pengajian mereka juga telah meluaskan lagi pandangan kumpulan tentang isu-isu semasa yang telah dipilihi untuk penulisan ini supaya ahli-ahli kumpulan dapat menyampaikan idea isu yang terpilih dari perspektif yang berbeza daripada mereka.

Selain itu. kumpulan ini juga ingin mengucapkan terima kasih kepada guru subjek Penghayatan Etika dan Peradaban ini, Cikgu Anwar, yang telah memberikan panduan dan sokongan yang banyak sepanjang proses menyiapkan kerja kursus ini. Cikgu Anwar telah menunjukkan sikap tanggungjawab yang kuat dalam memastikan kesesuaian penulisan ahli kumpulan dan telah meluahkan keinginan beliau untuk melihat kejayaan kumpulan tugasan ini. Dalam usaha ini, beliau juga tidak bermalu untuk memberikan kritikan yang dapat menambah baik kualiti tugasan ini tanpa menimbulkan sebarang kekeliruan daripada ahli-ahli kumpulan. Tanpa bimbingan dan sokongan daripada guru, kumpulan ini tidak akan dapat menyiapkan kerja kursus ini dengan sempat dan berjaya.

Seterusnya, kumpulan ini tidak berlupa atas bantuan ahli-ahli kumpulan lain yang juga berusaha untuk menghabiskan tugasan yang sama secara tidak langsung. Hal ini dikatakan demikian kerana mereka telah menyuarakan pendapat mereka atas arahan tugasan yang tidak jelas sebelumnya dan telah menjawab soalan-soalan yang pernah disediakan oleh kumpulan ini yang sama. Kelakuan mereka yang gigih dan prihatin atas kualiti tugasan mereka juga menunjukkan teladan yang baik kepada ahli-ahli kumpulan ini. Hal ini telah menjadi sesuatu faktor yang telah menyumbang kepada usaha ahli-ahli kumpulan yang berterusan untuk menyiapkan tugasan yang diberikan ini dengan penuh dedikasi dan keyakinan dalam masa yang singkat.

Akhir sekali, kumpulan ini juga ingin mengucapkan terima kasih kepada ibu bapa dan kawan-kawan ahli kumpulan yang rapat. Mereka telah memberikan sokongan mental yang tidak berbelah bahagi dan mengalakkan ahli-ahli kumpulan ini dalam meneruskan usaha tugasan tanpa berputus asa. Hal ini telah membolehkan ahli-ahli kumpulan untuk mengambil dan mengendalikan tekanan dengan baik dan terkawal supaya halangan ini tidak akan menjejaskan prestasi ahli kumpulan dalam menyelesaikan tugasan ini. Hasilnya, ahli kumpulan ini jarang menghentikan progres tugasan atas sebab pengganguan emosi seseorang ahli kumpulan.**Jadual Kandungan**

Penghargaan1

Pengenalan3

Penilaian Terhadap Isu Kontemporari daripada Perspektif Etika dan Peradaban Cina 4

Isu Kontemporari Berkaitan Ekonomi4

Isu Kontemporari Berkaitan Politik5

Isu Kontemporari Berkaitan Sosial6

Isu Kontemporari Berkaitan Budaya7

Isu Kontemporari Berkaitan Alam Sekitar8

Kesimpulan9

Rujukan10

**Pengenalan**

Kebelakangan ini, isu-isu yang memerlukan perhatian dan penyelesaian telah menimbul secara berleluasa dalam negara Malaysia. Fenomena ini bukan sahaja disebabkan oleh kejadian yang telah berlaku di dalam tanah Malaysia, tetapi juga mempunyai kemungkinan faktor luar negara yang telah mengakibatkan ketidakstabilan situasi dunia. Memandangkan isu-isu tersebut mempunyai keutamaan malah aras sensitif yang berbagai, masyarakat Malaysia perlulah memberikan fokus kepada isu terkini supaya sumber masalah yang telah menumbuhkan mereka boleh dicegahkan. Dalam penulisan ini, beberapa isu akan dibincangkan secara teliti dari segi ekonomi, politik, sosial, budaya, dan alam sekitar.

Bagi meningkatkan pemahaman topik, isu ekonomi merujuk kepada isu yang telah menimbulkan masalah dalam pengurusan dan pengekalan tahap dan kadar ekonomi negara kita. Penyelesaian Isu-isu jenis tersebut penting untuk memastikan kelestarian negara dan menjamin kuasa pengguna. Hal ini juga berkait rapat dengan nilai negara dari aspek pelaburan tempatan dan luar.

Seterusnya, isu politik merujuk kepada isu yang berkait dengan parti-parti politik dan kerajaan. Isu-isu tersebut selalunya bersifat sensitif dan jarang dibincang secara terbuka oleh masyarakat Malaysia, tetapi di sini memaklumkan isu-isu jenis ini akan dibincangkan secara objektif tanpa diskriminasi.

Selain itu, isu sosial merujuk kepada isu yang disebabkan oleh pergaulan sosial yang bermasalah dan telah menumbuhkan norma masyarakat negatif. Isu-isu jenis tersebut boleh didapati dalam gelompok masyarakat minority. Perbualan dan interaksi antara masyarakat yang mempunyai latar belakang yang berlainan juga menimbulkan isu-isu begini.

Tambahan pula, isu budaya merujuk kepada isu yang telah dipengaruhi oleh ketidakfahaman dan tahap kehormatan masyarakat yang berkurangan terhadap amalan budaya etnik yang berbagai-bagai. Terutamanya, kekurangan sikap toleransi antara kaum yang berbeza merupakan faktor yang mencetuskan isu budaya dan merenggangkan hubungan antara rakyat Malaysia secara langsung. Isu-isu begini haruslah diatasi untuk melahirkan suasana negara yang lebih bersatu dan harmoni.

Akhirnya, isu alam sekitar merujuk kepada isu yang terjadi kepada alam semula jadi dalam negara Malaysia. Pencemaran dan kemusnahan alam sekitar dalam negara Malaysia merupakan isu yang terlibat dalam kategori isu tersebut. Isu-isu tersebut juga wajar diselesaikan supaya negara Malaysia boleh menjamin kesihatan rakyat dan membina imej negara yang positif dari segi kebersihan.

Dengan penghuraian di atas, ahli-ahli kumpulan telah menyelidik tentang kesederhanaan atau kehuruharaan isu semasa berdasarkan perspektif etika dan peradaban Cina. Isu-isu yang telah dipilihi untuk menjawab persoalan tersebut ialah isu keturunan wang ringgit, isu rasuah, isu vape dalam kalangan remaja, isu pemeliharaan warisan budaya tradisional, dan isu pencemaran udara.

Penilaian Terhadap Isu Kontemporari daripada Perspektif Etika dan Peradaban Cina

* **Isu Kontemporari Berkaitan Ekonomi**

Antara isu ekonomi kontemporari yang merisaukan masyarakat Malaysia ialah keturunan nilai ringgit Malaysia dalam pasaran dunia. Berdasarkan analisis Ashiqin Ariffin dan Nurul Najmin Abu Bakar (2023), ringgit Malaysia terus menghampiri nilai yang lemah sekurangnya 4.7500 menjelang suku ketiga 2023 apabila dibandingkan dengan nilai wang negara dunia pertama seperti United States.

Walaupun kerajaan telah berjaya menaikkan semula nilai Ringgit Malaysia secara sedikit melalui keputusan Bank Negara Malaysia (BNM) untuk meningkatkan Kadar Dasar Semalaman (Overnight Policy Rate), tetapi ringgit Malaysia masih mendekati tahap yang sangat rendah. Peningkatan nilai ringgit kira-kira 0.3 peratus melalui perubahan ini hanya bertahan untuk tempoh yang pendek kerana nilai ringgit Malaysia terus menurun lebih daripada 1 peratus dan bernilai sebanyak 4.6280 yang dikatakan sebagai nilai ringgit Malaysia yang terlalu rendah dalam tempoh 6 bulan (Ariffin dan Bakar, 2023).

Dalam perspektif etika dan peradaban Cina, keturunan nilai mata wang Malaysia adalah perkara yang sangat mengejutkan dan menyedihkan kepada masyarakat Malaysia. Hal ini adalah kerana masyarakat Malaysia yang terdiri daripada pelbagai etnik telah lama menyumbang kepada ekonomi negara sejak dahulu lagi dengan mendirikan perniagaan-perniagaan yang merangsang perbelanjaan tempatan. Terutamanya, masyarakat Cina boleh dianggap sebagai penyumbang ekonomi negara yang terbsar kerana penyelidikan pendapatan etnik menunjukkan bahawa masyarakat Cina menduduki purata yang terbesar dalam pembahagian golongan berpendapatan tinggi (Khalid dan Yang, 2019).

Isu semasa ini juga merendahkan keyakinan terhadap sifat rajin dalam memastikan kestabilan ekonomi negara dalam perspektif etika Cina. Berdasarkan artikel daripada Robert Hoffmann dan Chuah Swee Hoon (2017), sifat Cina yang mementingkan kerajinan dan penambahbaikan diri yang berterusan masih menjadi faktor utama masyarakat untuk mencapai kejayaan dalam bidang perniagaan mereka. Nilai murni yang ditegakkan oleh masyarakat ini bukannya prinsip Konfusius, tetapi ia merupakan disiplin sendiri yang membolehkan mereka untuk mencapai kemajuan dan menghadapi risiko ekonomi (Hoffmann dan Chuah, 2017). Melalui isu ini, masyarakat negara mungkin akan mendapati bahawa mereka tidak boleh semata-mata bergantung kepada sifat tersebut untuk mengatasi krisis ekonomi negara tersebut, sebaliknya mereka haruslah bekerja dengan cekap dan bijak.

Ringkasannya, kemerosotan nilai ringgit Malaysia tentulah akan menyebabkan kesan yang buruk terhadap kehidupan harian masyarakat Malaysia. Hal ini demikian sebab kos sara hidup masyarakat kini akan meningkat dan mereka tidak mempunyai penyediaan dan keupayaan kewangan untuk menghadapi perbelanjaan tersebut.

* **Isu Kontemporari Berkaitan Politik**

Pilihan raya negeri semakin menghampiri untuk kesemua negeri di seluruh negara Malaysia. Ahli-ahli politik akan menggunakan topik-topik yang kontroversi untuk memenangi undi dan ketaatan para rakyat Malaysia. Antara isu politik yang menjadi topik kegunnaan ahli politik adalah tentang isu rasuah. Isu rasuah tidak hanya berlaku di negara Malaysia sahaja, malah kebanyakan negara maju seperti Amerika Syarikat dan Eropah tidak boleh mengelakkannya. Camut (2023) melaporkan bahawa negara Hungary mempunyai pandangan terburuk bagi mempunyai korupsi terburuk dalam sektor awam di Eropah. Hameed (2022) menyatakan bahawa peningkatan kos barang seperti perkhidmatan akan meningkat akibat ketirisan transaksi mengamalkan amalan rasuah.

Antara usaha-usaha yang diambil oleh pihak berkuasa untuk menangani isu rasuah dalam negara Malaysia adalah dengan melaksanakan pelan holistik (Fadli, 2022). Fadli (2022) juga melaporkan bahawa pelan holistik menggunakan pendekatan melalui pendidikan rakyat, pencegahan dan penguatkuasaan. Walaupun penguatkuasaan undang-undang giat dilakukan oleh pihak kerajaan, amalan rasuah masih berleluasa. Iskandar (2023) telah menyatakan bahawa aktiviti judi haram telah membabitkan ahli politik yang melindungi mereka. Perlindungan diberi disebabkan oleh kegiatan rasuah di antara ahli politik dan pusat judi haram.

Berdasarkan etika dan peradaban cina, sekirannya seseorang mengambil rasuah, mereka akan mendapat pandangan yang buruk. Awang dan Khambali (2016) menerangkan bahawa masyarakat cina mengamalkan ajaran yang menyuntuh tentang ketenteraman hidup dan kekayaan yang diajar oleh pengajaran Confucius. Pengambilan rasuah boleh merosakkan ketenteraman dan kehidupan orang sekelilinginya. Oleh itu, amalan rasuah bercanggah dengan ajaran confucius mana ketenteraman hidup merupakan antara focus utama. Walaupun terdapat beberapa kumpulan etnik cina tidak mengamalkan ajaran confucius, tetapi mereka memupuk agama buddha. Konsep karma menjadi faktor utama menghalang kaum cina daripada mengambil rasuah. Sekirannya mereka mengambil rasuah dan ia telah merosakkan kehidupan orang lain, maka mereka juga akan merasainya pada masa hadapan.

Kesimpulannya, penggunaan topik rasuah oleh ahli-ahli politik sebelum pilihan raya memberi peluang kepada orang etnik cina untuk muhasabah diri sendiri dan mengkritik mereka yang menggunakannya untuk menanam perasaan kebencian dalam rakyat Malaysia. Rakyat Malaysia berpendapat bahawa ahli-ahli politik sepatutnya berbincang tentang isu ekonomi atau mencari cara untuk membanteras rasuah dalam kalangan mereka.

* **Isu Kontemporari Berkaitan Sosial**

Isu-isu sosial di seluruh dunia semakin meningkat pada setiap hari. Negara Malaysia juga tidak boleh mengelak daripadanya akibat kemajuan teknologi yang pesat. Antara isu-isu sosial semasa yang menjadi topik hangat dalam kalangan rakyat Malaysia ialah isu vape dalam kalangan remaja. Berdasarkan Razali (2018), vape merupakan sebuah alat yang tidak mempunyai nikotin manakala rokok elektronik mengandungi nikotin. Kegunaan utama vape adalah sebagai pengganti kepada rokok kerana vape tidak mengandungi nikotin dan bahan-bahan kimia seperti rokok. Walau bagaimanapun, Atiqah (2023) melaporkan bahawa bagi setiap tiub 60ml cecair vape, terdapat 22mg nikotin bagi setiap ml dan ia telah melangkaui had kematian.

Pihak kerajaan dan pihak berkuasa telah mengambil beberapa langkah proaktif untuk menangani isu penggunaan vape dalam kalangan remaja. Antarannya adalah Kementerian Kesihatan (KKM) akan mencadangkan Rang Undang-Undang (RUU) Kawalan Produk Merokok yang akan menyelaras kesemua bahan merokok seperti rokok elektronik yang mempunyai nikotin (Khalidi, 2023). Penguatkuasaan undang-undang tidak dapat mengatasi isu vape dalam kalangan remaja kerana ia tidak mempunyai jawaban terhadap faktok-faktok remaja terjeblak dalam aktiviti menghisap vape.

Berdasarkan etika dan peradaban Cina, isu ini tidak membawa impak yang besar terhadap golongan etnik Cina kerana amalan menghisap rokok dan tembakau telah lama diamalkan sejak zaman dahulu. Amalan menghisap vape daripada pandangan cina adalah ia merupakan satu tabiat yang memburukkan disebabkan oleh isu-isu kesihatan yang dibawa. Berdasarkan Awang dan Khambali (2016), aspek pekerjaan dan pendidikan amat diberi perhatian oleh masyarakat cina. Pendidikan merupakan antara focus utama bagi setiap orang kaum cina di Malaysia. Kebanyakkan keluarga cina akan memberikan pendidikan yang secukupnya kepada anak-anak mereka seperti menghantar mereka ke pusat tuisyen demi menjaminkan masa depan mereka yang cerah. Ng (2009) menyatakan bahawa melalui pendidikan, nilai-nilai murni dapat dipupuk dalam diri masing-masing. Melalui pendidikan, remaja dapat melihat keburukkan-keburukkan menghisap vape.

Kesimpulannya, isu vape dalam kalangan remaja Malaysia haruslah diberi perhatian oleh setiap pihak terutamanya pihak ibu bapa. Ibu bapa merupakan acuan kepada anak anak mereka kerana mereka mempunyai kuasa dan kemampuan untuk mengelakkan anak mereka dari terjeblak dalam amalan menghisap vape.

* **Isu Kontemporari Berkaitan Budaya**

Isu budaya pertama ialah pemeliharaan warisan budaya tradisional kerana pada masa kini, pemodenan yang pesat telah menimbulkan cabaran untuk mengekalkan warisan sejarah dan budaya etnik Cina (Inkeles dan Smith, 1974). Ini berpunca daripada pembandaran dan pembangunan yang membawa kepada kemusnahan tapak bersejarah serta pengaruh barat terhadap nilai masyarakat dan banyak lagi yang boleh mengganggu amalan tradisi. Mengekalkan warisan budaya adalah penting dalam etika Cina kerana nilai ketakwaan anak yang menekankan penghormatan kepada nenek moyang dan tradisi budaya. Beberapa penyelesaian kepada isu ini adalah untuk mengukuhkan undang-undang pemeliharaan budaya, penglibatan masyarakat untuk menurunkan warisan kepada generasi muda dan banyak lagi.

Seterusnya ialah pemodenan yang membawa kepada perubahan ketara dalam nilai masyarakat, fesyen, amalan budaya dan banyak lagi yang boleh mencabar warisan tradisional Cina serta menghakis nilai tradisi (Armer dan Katsillis, 2002). Ini disebabkan oleh globalisasi dan pengaruh barat yang mengubah minda masyarakat dengan peningkatan pendedahan kepada budaya barat. Isu pemodenan amat berkait dengan etika dan tamadun Cina kerana etika Cina seperti konfusianisme menekankan kepentingan keharmonian keluarga dan sosial. Beberapa penyelesaian kepada isu ini adalah dengan mengintegrasikan pendidikan budaya ke dalam kurikulum, meningkatkan kesedaran dalam amalan budaya dan banyak lagi.

Satu lagi isu budaya ialah kesan teknologi moden terhadap warisan tradisional Cina kerana penggunaan meluas teknologi moden dan pendigitalan telah mengubah cara orang berkomunikasi dan berinteraksi antara satu sama lain yang boleh membawa kepada perubahan bentuk komunikasi dan amalan tradisional. Punca utama isu ini ialah internet, media social dan banyak lagi yang memberi kesan seperti pengasingan social dan komunikasi bersemuka berkurangan. Isu ini berkaitan dengan etika dan tamadun Cina dari segi nilai mengekalkan ikatan sosial yang kukuh kerana budaya Cina amat mementingkan konsep "guanxi" iaitu hubungan interpersonal. Beberapa penyelesaian kepada isu ini ialah keseimbangan antara amalan digital dan tradisional, penggunaan teknologi yang bijak (Wang et al., 2019).

Kesimpulannya, budaya adalah sangat penting kerana ia adalah bahagian penting kepada masyarakat manusia kerana ia adalah penting untuk mengenali kepelbagaian budaya dan menerimanya juga untuk memupuk perpaduan sosial, empati dan penghargaan untuk kebijaksanaan budaya yang kaya dalam pengalaman manusia. Dengan menghargai budaya, masyarakat boleh memupuk rasa saling berkaitan dan persefahaman bersama yang boleh membawa kepada pendekatan yang lebih inklusif dan mampan untuk menangani cabaran global.

* **Isu Kontemporari Berkaitan Alam Sekitar**

Isu alam sekitar penting pertama ialah pencemaran udara terutamanya di kawasan bandar kerana ia disebabkan terutamanya oleh pelepasan bahagian industri, kenderaan, banyak lagi. Ini mengakibatkan kualiti udara yang buruk dan boleh membawa kepada masalah pernafasan kepada orang ramai serta jerebu yang menjejaskan penglihatan. Pencemaran udara juga berkait dengan etika dan tamadun Cina di mana keharmonian dengan alam semula jadi amat dititikberatkan kerana budaya tradisional Cina mementingkan keseimbangan antara manusia dan alam sekitar. Beberapa penyelesaian yang digunakan untuk isu ini ialah peralihan kepada sumber tenaga boleh diperbaharui, kawalan pelepasan yang lebih ketat, pengangkutan awam atau peralihan kenderaan elektrik dan banyak lagi (Xiao et al., 2022).

Seterusnya adalah pencemaran air yang boleh menjejaskan permukaan dan air bawah tanah kerana ia disebabkan oleh sisa industri dan pertanian seperti pembuangan sisa, racun perosak dan banyak lagi. Kesan daripada isu ini ialah risiko kesihatan kepada orang yang mengambil air tercemar, gangguan ekosistem seperti memudaratkan hidupan akuatik dan banyak lagi (Yuan et al., 2021). Pencemaran air juga bercanggah dengan etika tradisional Cina untuk hidup harmoni dengan alam semula jadi kerana konsep "air sebagai kehidupan" mempunyai kepentingan yang besar dalam budaya Cina. Beberapa penyelesaian yang digunakan untuk isu ini ialah amalan pertanian yang lebih baik, penyertaan masyarakat dalam pembersihan badan air, peraturan yang lebih baik dan banyak lagi (Tao & Xin, 2014).

Selain itu, penebangan hutan juga merupakan isu alam sekitar yang sangat penting kerana ini merupakan faktor utama kepada kehilangan hutan serta biodiversiti. Puncanya ialah pembangunan bandar, pembalakan, kebakaran hutan dan banyak lagi. Kesan daripada isu ini ialah kemusnahan habitat, perubahan iklim dan banyak lagi (Fang dan Xie, 2003). Penebangan hutan bercanggah dengan etika tradisional Cina yang menekankan hidup harmoni dengan alam semula jadi dan menghormati kesalinghubungan semua makhluk hidup kerana hutan memegang kepentingan budaya dalam tamadun China. Beberapa penyelesaian yang digunakan untuk isu ini ialah usaha penghutanan semula, kawasan hutan dilindungi, amalan pembalakan lestari, kesedaran awam yang lebih baik dan banyak lagi.

Kesimpulannya, etika Cina menekankan kepentingan alam semula jadi kerana dunia kini menghadapi banyak cabaran yang boleh mengganggu keharmonian dengan alam sekitar. Masih terdapat banyak usaha sedang dilakukan untuk mengimbangi alam sekitar dan memelihara ekologi dan dengan menyepadukan kebijaksanaan etika dan tamadun Cina, persekitaran yang mampan akan dapat dicapai dengan inisiatif global untuk menangani isu alam sekitar.

**Kesimpulan**

Kesimpulannya, sudah ditunjukkan dengan jelas bahawa isu-isu semasa tersebut di atas memang wujud dalam kehidupan harian masyarakat Malaysia. Hal ini boleh menyebabkan kekecewaan masyarakat terhadap negara dan meracunkan pendapat mereka terhadap kemampuan negara untuk menjaga kebajikan rakyat Malaysia. Isu-isu tersebut memiliki kuasa kemusnahan yang kuat jika mereka tidak dikawal dan diuruskan dengan baik kerana bak kata perpatah, sedikit-sedikit, lama-lama menjadi bukit. Dalam situasi yang terburuk, kewujudan negara mungkin dihapuskan secara keseluruhannya dan menyebabkan hak rakyat Malaysia terhilang. Oleh itu, usaha untuk mencari penyelesaian masalah-masalah dari akar mereka haruslah diberikan secara aktif. Rakyat Malaysia haruslah berganding bahu tanpa sebarang pertempuran dan menyedari tentang tanggungjawab mereka untuk memberikan tumpuan kepada berita terbaru untuk mendapat inspirasi bagi melenyapkan isu semasa yang mewabak dalam negara Malaysia.

Untuk menyumbang kepada usaha membanteras isu semasa Malaysia, terdapatnya langkah-langkah yang telah diambil oleh kerajaan negara yang terkini. Salah satu daripada langkah tersebut ialah pengenalan konsep “Malaysia Madani”. “Malaysia Madani” telah diberikan maksud oleh kerajaan sebagai sesuatu ikhtiar secara holistik yang menjadikan segala dasar dan pelaksanaan di Malaysia lebih manusiawi dan sentiasa ditambah baik menerusi musyawarah dan maklum balas rakyat. Perkataan “MADANI” diilhamkan berdasarkan konsep kesediaan menerima perubahan, dengan mengambilkira saranan segenap lapisan masyarakat dengan hasrat pemulihan melalui Reformasi substantif demi Malaysia yang lebih maju dan makmur. Untuk mencapai tujuan tersebut, 6 nilai teras telah diikuti dengan tegas, iaitu kemampanan, kesejahteraan, daya cipta, hormat, keyakinan, dan ihsan (Pejabat Perdana Menteri, 2023). Melalui pengenalan konsep tersebut, Malaysia akan menjalani proses yang memodenkan kaedah-kaedah lama yang telah menjadi tidak berkesan untuk menyelesaikan isu yang menimbul pada era globalisasi ini. Dengan harapan yang positif, konsep ini dapat memberikan garis panduan yang lebih berkesan, efektif, dan membolehkan kebergantungan rakyat Malaysia terhadap konsep tersebut untuk mencapai visi dan misi Malaysia yang telah lama diingini oleh kebanyakan masyarakat Malaysia.

**Rujukan**

Ariffin, A. dan Bakar, A.N.N. (2023) *Economists: Ringgit may weaken further in Q3*. New Straits Times. Tersedia di: <https://www.nst.com.my/business/2023/05/914717/economists-ringgit-may-weaken-further-q3> (Diakses: 22 Julai 2023).

Armer, J.M. dan Katsillis, J., 2001. Modernization theory. Encyclopedia of Sociology, 3, pp.1-4. (Diakses: 23 Julai 2023).

Atiqah, S. (2023) *Nikotin vape Malaysia lebih tinggi daripada UK.* Tersedia di: <https://www.bharian.com.my/berita/nasional/2023/04/1093613/nikotin-vape-malaysia-lebih-tinggi-daripada-uk> (Diakses: 19 Julai 2023).

Awang, A. dan Khambali, K.M. (2016) *PERKAITAN AKULTURASI BUDAYA DAN HUBUNGAN ANTARA AGAMA:KAJIAN TERHADAP KOMUNITI CINA PRA KONVERSI DI NEGERI TERENGGANU.* Tersedia di: <https://core.ac.uk/download/pdf/84306926.pdf> (Diakses: 20 Julai 2023).

Camut, N. (2023) *Hungary seen as most corrupt country in the EU, study finds.* Tersedia di: <https://www.politico.eu/article/hungary-orban-corruption-transparency-international/> (Diakses: 20 Julai 2023).

Fadli, M.H. (2022) *Tiga strategi perangi rasuah: Azam Baki*. Tersedia di: <https://www.sinarharian.com.my/article/235361/berita/semasa/tiga-strategi-perangi-rasuah-azam-baki> (Diakses: 19 Julai 2023).

Hajar, S. (2018) *FAKTOR YANG MEMPENGARUHI NIAT MENGHISAP VAPE DALAM KALANGAN PELAJAR SEKOLAH MENENGAH DI LEMBAH KLANG, MALAYSIA.* Tersedia di: <http://psasir.upm.edu.my/id/eprint/77665/1/FEM%202018%2045%20IR.pdf> (Diakses: 20 Julai 2023).

Hameed, N.M.S (2022) *Rasuah Merompak Ekonomi Negara*. Tersedia di: <https://www.sprm.gov.my/index.php?id=21&page_id=103&contentid=2518&cat=BKH> (Diakses: 19 Julai 2023).

Inkeles, A. dan Smith, D. (1974) *Becoming Modern: Individual Change in Six Developing Countries*. Cambridge, MA dan London, England: Harvard University Press. Tersedia di: <https://doi.org/10.4159/harvard.9780674499348> (Diakses: 23 Julai 2023).

Hoffmann, R. dan Chuah, S.H. (2017) *Hard work, not ‘Confucian’ mentality, underpins Chinese success overseas*. The Conversation. Tersedia di: <https://theconversation.com/hard-work-not-confucian-mentality-underpins-chinese-success-overseas-70705> (Diakses: 22 Julai 2023).

Iskandar, Y. (2023) *Terserah PDRM, SPRM dedah ahli politik lindungi judi haram*. Tersedia di: <https://www.bharian.com.my/berita/nasional/2023/06/1117538/terserah-pdrm-sprm-dedah-ahli-politik-lindungi-judi-haram> (Diakses: 19 Julai 2023).

Fang, J. dan Xie, Z. (2003) Deforestation in preindustrial China: The Loess Plateau Region as an example, *Chemosphere*. 29(5), 983 – 999 Tersedia di: <https://www.sciencedirect.com/science/article/abs/pii/0045653594901643> (Diakses: 23 Julai 2023).

Khalid, A.M dan Yang, L. (2019) *Income inequality among different ethnic groups: the case of Malaysia*. The London School of Economics and Political Science. Tersedia di: <https://blogs.lse.ac.uk/businessreview/2019/09/11/income-inequality-among-different-ethnic-groups-the-case-of-malaysia/> (Diakses: 22 Julai 2023).

Khalidi, K. (2023) *Penggunaan rokok elektronik, vape meningkat mendadak dalam kalangan remaja.* Tersedia di: <https://www.utusan.com.my/terkini/2023/05/penggunaan-rokok-elektronik-vape-meningkat-mendadak-dalam-kalangan-remaja/> (Diakses: 19 Julai 2023).

Ng, R.M.C. (2009) *College and Character: What Did Confucius Teach Us About The Importance of Integrating Ethics, Character, Learning, and Education?.* Tersedia di: <https://www.tandfonline.com/doi/pdf/10.2202/1940-1639.1045#:~:text=Confucius%20believed%20in%20the%20equality,virtues%20are%20developed%20and%20integrated>. (Diakses: 20 Julai 2023).

Pejabat Perdana Menteri (2023) *Malaysia MADANI – Pengenalan*. Tersedia di: <https://malaysiamadani.gov.my/pengenalan/> (Diakses: 24 Julai 2023).

Tao, T. and Xin, K. (2014) Public health: A sustainable plan for China’s drinking water, Nature News. Tersedia di: <https://www.nature.com/articles/511527a> (Diakses: 23 Julai 2023).

Wang, Q., Qin, M., & Xu, L. (2019). The Influence of the Traditional Chinese Technological Ideal on the Development of Modern Technology. *Cultures of Science*, 2(3), 217–226. Tersedia di: <https://doi.org/10.1177/209660831900200305> (Diakses: 23 Julai 2023).

Xiao, B., Ning, L., Lin, Z., Wang, S., dan Zang, H. (2022) The Impact of Air Pollution on the Protection of World Cultural Heritage in China. *Int J Environ Res Public Health*; 19(16):10226. Tersedia di: <https://www.mdpi.com/1660-4601/19/16/10226> (Diakses: 23 Julai 2023).

Yuan, B., Yue, F., Wang, X., dan Xu, H. (2021) The impact of pollution on China Marine Fishery Culture: An econometric analysis of heterogeneous growth, Frontiers. Tersedia di: <https://www.frontiersin.org/articles/10.3389/fmars.2021.760539/full> (Diakses: 23 Julai 2023).